
TRAUKSMES CELŠANAS PROCESA APRAKSTS
1. Mērķis un piemērošanas joma
• Apraksts nosaka iekšējās trauksmes celšanas sistēmas darbības pamatprincipus Privātajā vidusskolā “Laisma” un SIA “Zinību Pērles” darbības ietvaros.
• Trauksmes celšana ir godprātīga informācijas sniegšana par iespējamu pārkāpumu, kas var kaitēt sabiedrības interesēm un par kuru persona informāciju ieguvusi saistībā ar darba pienākumu veikšanu vai citu profesionālu darbību.
• Par trauksmes celšanu nav uzskatāma apzināti nepatiesu ziņu sniegšana vai ziņošana tikai par personīgu interešu aizskārumu.
2. Ziņojuma iesniegšana
• Ziņojumu iesniedz, skaidri norādot, ka tas ir trauksmes cēlēja ziņojums, un sniedzot iespējami konkrētu informāciju par iespējamo pārkāpumu, iesaistītajām personām, laiku, vietu un pieejamajiem pierādījumiem.
• Ziņojumu iesniedz, izmantojot SIA “Zinību Pērles” noteikto drošo un konfidenciālo iesniegšanas kanālu. Informācija par kanālu un atbildīgo personu ir pieejama nodarbinātajiem.
• Ja ziņojums attiecas uz direktori/dibinātāja pārstāvi, to iesniedz neatkarīgai SIA “Zinību Pērles” noteiktai atbildīgajai personai vai ārējam pakalpojuma sniedzējam.
3. Ziņojuma saņemšana un izskatīšana
• Atbildīgā persona saņem un reģistrē ziņojumu, izvērtē tā pirmšķietamo atbilstību trauksmes cēlēja ziņojuma pazīmēm, nodrošina personas datu pseidonimizāciju un turpmāko izskatīšanu.
• Ziņojumu izskata objektīvi, neitrāli un tikai tās personas, kurām informācija nepieciešama pienākumu veikšanai.
• Ja jautājums nav organizācijas kompetencē, rīkojas Trauksmes celšanas likumā noteiktajā kārtībā. Trauksmes cēlēju informē par ziņojuma izskatīšanas gaitu un rezultātu likumā noteiktajos termiņos.
4. Konfidencialitāte un aizsardzība
• Trauksmes cēlēja identitāte un cita identificējoša informācija ir aizsargājama un pieejama tikai personām, kurām tā nepieciešama procesa nodrošināšanai.
• Aizliegts trauksmes cēlējam, viņa radiniekam vai saistītajai personai radīt nelabvēlīgas sekas trauksmes celšanas dēļ.
• Dokumenti un dati glabājami tā, lai nepieļautu nepiederošu personu piekļuvi.
5. Informēšana un procesa pārskatīšana
• Nodarbinātajiem nodrošina viegli pieejamu informāciju par iekšējo trauksmes celšanas sistēmu un ārējiem trauksmes celšanas mehānismiem.
• Procesa aprakstu pārskata, ja mainās normatīvais regulējums, organizācijas struktūra, atbildīgās personas vai tiek konstatēta nepieciešamība uzlabot sistēmas neatkarību, drošību vai efektivitāti.

